
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
30 ΙΟΥΝΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

561 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας έκτασης 45 στρεμμάτων, στη θέση Πα- 

παλαΐικα του Δήμου Άστρους του Νομού Αρκαδίας. 1 

Επικύρωση εκθέσεως επιτροπής καθορισμού οριογραμμής Αιγιαλού 
και Παραλίας, στις Σπέτσες από Κάβο Φανάρι μέχρι Ντάπια. . 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1007 (1) 

Κήρυξη ως αναδασωτέας έκτασης 45 στρεμμάτων, στη θέση Παπα- 
λαΐικα του Δήμου Άστρους του Νομού Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
' Εχοντας υπόφη: 

1. Τις περί διοικητικής αποκέντρωσης διατάξεις. 

2. Τις διατάξεις του άρθρου 117 παραγρ. 3 του Συντάγματος της 
Χώρας. 

3. Τις διατάξεις του Ν. 998/1979 «περί προστασίας των δασών 
και των δασικών εν γένει εκτάσεων της χώρας» και συγκεκριμένα: 

α) του άρθρου 41 παρ. 1, β) του άρθρου 38 παρ. 1, γ) του άρθρου 
34 παρ. 1. 


4. Τις Δ/γές του Υπουργείου Γεωργίας: α) 
160417/1180/1980, β) 182447/3049/1980, γ) 179171/3.9. 
1985. 

5. Την 731/6.6.1986 πρόταση του Δασαρχείου Κυνουρίας περί 
κήρυξης αναδασωτέας, της αναφερομένής στο θέμα έκτασης. 

6. Το γεγονός ότι η πιό πάνω έκταση καταστράφηκε από πυρκαγιά 
που έγινε στις 22.5.1986, αποφασίζουμε: 

Κηρύσσουμε αναδασωτέα, με σκοπό την αποκατάσταση της δασι¬ 
κής βλάστησης και τη διατήρηση του δασικού χαρακτήρα της έκτα¬ 
σης, την ιδιωτική δασική έκταση των σαράντα πέντε (45) στρεμμάτων 
που βρίσκεται στη θέση Παπαλαΐικα του Δήμου Άστρους του Νομού 
Αρκαδίας, όπως φαίνονται στο συνημμένο διάγραμμα, το οποίο απο¬ 
τελεί αναπόσπαστο μέρος της απόφασης αυτής και έχει όρια: 

Ανατολικά: Δασική έκταση. 

Δυτικά: Δασική έκταση και ελαιώνες. 

Βόρεια: Δασική έκταση. 

Νότια: Αγροτική έκταση. 

■ Η απόφαση αυτή να δημοσιευθεί στην Εφημερίδα της Κυβερνήσεως. 

Τρίπολη, 16 Ιουνίου 1986 

Ο Νομάρχης 
ΓΡΗΓ. ΝΙΩΤΗΣ 

Αριθ. 700717 (2) 

Επικύρωση εκθέσεως επιτροπής καθορισμού οριογραμμής Αιγιοιλού 
και Παραλίας, στις Σπέτσες από Κάβο Φανάρι μέχρι Ντάπια. 

Ο ΝΟΜΑΡΧΗΣ ΔΙΑΜ/ΤΟΣ ΠΕΙΡΑΙΑ 

1. Τις διατάξεις: α) του Ν. 3200/55 «περί διοικητικής αποκεντρώ- 
σεως» όπως τροποποιήθηκαν και συμπληρώθηκαν μεταγενέστερα, β) 
του Β.Δ. της 20.6.1955 «περί εξαιρέσεως από της κατά το άρθρο 1 
του Ν. 3200/55» «περί αρμοδιότητος των Νομαρχών αντικειμένων 
τινών αρμοδιότητος Υπουργείου Οικονομικών», γ) του Ν.Δ. 532/70 
«περί συμπληρώσεως των διατάξεων περί διοικητικής αποκεντρώ- 
σεως» και του Β.Δ. 704/70 που εκδόθηκε σε εκτέλεση αυτού, δ) του 
Ν.Δ. 1147/72 «περί διοικήσεως της μείζονος Πρωτευούσης» και του 
εκδοθέντος σε εκτέλεση του 803/72 Β.Δ/τος, ε) του Α.Ν. 2344/40 
«περί αιγιαλού και παραλίας», στ) του Α.Ν. 263/68 «περί τροποποιή- 
σεως και συμπληρώσεως των διατάξεως περί Δημοσίων Κτημάτων» 
και ζ) του Ν. 719/77 «περί αντικαταστάσεως τροποποιήσεως και 
συμπληρώσεως διατάξεων τινών της περί Δημοσίων Κτημάτων Νο¬ 
μοθεσίας, και άλλων τινών διατάξεων (ΦΕΚ 301/10.10.1977). 

Την από 29.1.85 έκθεση της Επιτροπής καθορισμού της οριογραμ¬ 
μής αιγιαλού και παραλίας που συτάθηκε με την 627504/3.6.82 
απόφαση του Νομάρχη Πειραιά κατά εφαρμογή της 0208/181/26. 
4.82 κοινής Υπουργικής αποφάσεως (ΦΕΚ 218/82 τ. Β') καθώς και 
τα από 4.7.84 δύο τοπογραφικά διαγράμματα που συντάχθηκαν από 
τους Κ. Πονηρίδη Πολ. Μηχ/κό και Γ. Σπυριδάκη Τοπογρ. Μηχ/κό 
θεωρημένα κατά τα νόμιμα από την Δ/νση Τεχνικών Υπηρεσιών Δ/τος 
Πειραιά την 5.7.84 που συνοδεύουν την έκθεση της Επιτροπής. 

Με την ανωτέρω έκθεση η Επιτροπή καθόρισε στα συνοδευτικά 
της εκθέσεως τοπογραφικό διαγράμματα με κόκκινη συνεχή πολυ¬ 
γωνική γραμμή την οριογραμμή της παραλίας από Κάβο Φανάρι 
μέχρι ντάπια στις Σπέτσες. 

3. Το Φ. 187.2/152/86/1.4.86 έγγραφό ή*·- · Επιτελείου Ναυ¬ 
τικού με το οποίο μας ανακοινώνει ότι συμφωνεί ι Ίψκι του αιγιαλού 
και της παραλίας που καθόρισε η αρμόδια επιτροπή*. Αποφασίζουμε: 

Επικυρώνουμε την από 29.1.85 έκθεση της Επιτρ?Λ'% καθορισμού 
της οριογραμμής του αιγιαλού και της παραλίας καθώς και τα τοπο¬ 
γραφικά διαγράμματα κλίμακα 1:500 και 1:2000 που συντάχθηκαν 
από του Κ. Πονηρίδη Πολ. Μηχ/κό και Γ. Σπυριδάκη Τοπογράφο 
Μηχ/κό και θεωρήθηκαν από την Δ/νση Τεχνικών Υπηρεσιών Δ/τος 
Πειραιά που συνοδεύουν την προκειμένη έκθεση. 

Με την επικυρούμενη έκθεση η αρμόδια επιτροπή καθόρισε στα 
συνοδευτικά της εκθέσεως αυτής τοπογραφικά διαγράμματα με κόκ¬ 
κινη συνεχή πολυγωνική γραμμή, την οριογραμμή. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 9 Ιουνίου 1986 
Ο Νομάρχης 
ΑΝΔΡΕΑΣ ΦΟΥΡΑΣ 


ΕΚΘΕΣΗ 

Επιτροπής καθορισμού των ορίων αιγιοιλού (Κοινή Υπουργική Από¬ 
φαση των Υπουργών Προεδρίας και Οικονομικών 
0208/181/26.4.82) (ΦΕΚ 214/82 τ.Β'). 

Για τον καθορισμό των ορίων του Αιγιοιλού στην περιοχή από Κάβο 
— Φανάρι μέχρι Ντάπια των Σπετσών. 

Στις Σπέτσες σήμερα 29.1.1985 ημέρα Τρίτη οι πιό κάτω υπο- 
γράφοντες: 

α) Μιχαήλ Γκολέμης Οικονομικός Έφορος Κρανιδίου ως Πρόε¬ 
δρος αυτής. 


β) Βαβόλας Γεώργιος Τοπογράφος Μηχ/κός με σύμβαση, ανα¬ 
πληρωτής του Δ/ντού Τεχν. Υπηρεσιών Δ/τος Πειραιώς, ως μέλος, 
και, 

γ) Ιωάννης Καραγιάννης Λιμενάρχης Σπετσών ως μέλος που απο¬ 
τελούμε την Επιτροπή καθορισμού των ορίων του Αιγιοιλού δυνάμει 
της 0208/181/26.4.82 (Φ.Ε.Κ. 214/82 τ.Β') κοινής υπουργικής 
απόφασης και της 627504/3.6.1982 απόφασης Νομάρχη Πειραιά 
«περί συστάσεως Επιτροπής καθορισμού των Ορίων Αιγιοιλού» συ- 
γκληθείσα κατόπιν της 141/10.1.1985 εντολής του Προέδρου αυ¬ 
τής, μεταβήκαμε επί τόπου στην προαναφερομένη περιοχή των Σπε¬ 
τσών στις 29.1.1985 ημέρα Τρίτη και, αφού λάβαμε υπόψη μας: 

1. Το 661909/15.10.84 έγγραφο της Α' Οικονομικής Εφορίας 
Πειραιά. 

2. Τα τοπογραφικά Διαγράμματα (φύλλλα 3, 4, 5, 6, 7 και 8) σε 
κλίμακα 1:500, των Τοπογράφων Μηχανικών Κώστα Πονηρίδη και 
Γεώργιον Σπυριδάκη, που ελέχθηκαν από την Υπηρεσία μας στις 
4.7.84 και θεωρήθηκαν στις 5.7.84. 

3. Τις διατάξεις του Α.Ν. 2344/40 όπως τροποποιήθηκε καθώς 
και την σχετική Δικαστηριακή και Διοικητική Νομολογία. 

4. Την, μετά από την επιτόπιο μετάβαση, σχηματισθείσα αντίληψη 
για το πλάτος της βρεχομένης ζώνης της ξηράς και για τον λόγο ότι: 
4α) σε ένα τμήμα μπροστά στο λιμάνι έχουμε μεταβολή του Αιγιαλού, 
ενώ σ’ όλο το υπόλοιπο τμήμα δεν έχουμε μεταβολή του, και 

4β) Η περιοχή βρίσκεται στο Ανατολικό Τμήμα του Νησιού, στο 
στενό μεταξύ Πελοπόννησου και Σπετσών χωρίς, ιδιαίτερα μεγάλο 
ανάπτυγμα Πελάγους, αποφασίζει: 

α) Καθορίζει επί των ανωτέρω Διαγραμμάτων (που συνοδεύουν 
την παρούσα έκθεση): 

αΐ) Την οριογραμμή του Αιγιαλού με συνεχή ερυθρά πολυγωνική 

γραμμή Αο — Αχ - Αψ — Α2 — Α1 — Α2 — Α3 — Α4.. Α19 

- Α20 - Α21 - Α22 -...Α42 - Α43 - Α44 ... Α51 - Α52.... 
Α80 - Α81 - Α83... Αφί - Αφ2 - Α93 - Α94... Α105 - 
Α106 - Ατ, της οποίας οι κορυφές είναι σταθερά σημεία (χαρακτη¬ 
ριστικά) επί τού εδάφους ως ορίζονται με ορθογώνιες συντεταγμένες 
του κρατικού Τριγωνομετρικού Δικτύου. 

α2) Την οριογραμμή της Παραλίας με συνεχή κίτρινη πολυγωνική 
γραμμή Πο- Πχ - ΠΨ..ΓΙ106 - Π|, παράλληλα προς την γραμμή 
του Αιγιαλού και σε σταθερή απόστάσή’ΛΟ.Ομ., επειδή δεν εξυπηρετού¬ 
νται οι σκοποί της παραγράφου 1 Κι» άρθρου 7 του Α.Ν. 2344/40. 

β) Αποφαίνεται ότι σε ένς: τμήμα (στο Λιμάνι) υφίσταται θέμ.ι ί:α- 
λαιού Αιγιλού και ορίζεται με' συνεχή κυανή γραμμή - στο δί¬ 
γραμμα, φύλλου 3 — με κορυφές α6 — α5 — α4· — α2 — α2 ■·■ .... 
ενώ στο υπόλοιπο τμήμα δεν υφίσταται θέμα παλαιού Αιγιαλού. 

Η Επιτροπή 
Ο Πρόεδρος 

ΜΙΧΑΗΛ Δ. ΓΚΟΛΕΜΗζ 
Τα Μέλη 

ΙΩΑΝΝΗΣ ΚΑΡΑΓΙΑΝΝΗΣ, ΓΕΩΡΓΙΟΣ ΒΑΒΟΛΑΣ 

